— Напрыклад, мы паглядзелі на тое, як арганізоўваюць свае фестывалі немцы, — распавяла візаві. — Гэта датычыць многіх пытанняў: і як размясціць гасцей у невялікім горадзе, і як зрабіць так, каб тысячам гледачоў было заўсёды цікава на фэсце і вакол яго, і як пазбегнуць чэргаў да кропак харчавання… А яшчэ ў Шліцы мяне вельмі ўразіла тое, што, падаецца, валанцёры тут былі паўсюль: яны дапамагалі гасцям, накіроўвалі іх на патрэбныя сцэнічныя пляцоўкі, клапаціліся пра бяспеку артыстаў… Абавязкова пяроймем гэты вопыт пры арганізацыі культурных мерапрыемстваў на Кобрыншчыне.